প্যারিসে নকশী বাংলা ফাউন্ডেশনের ২০ বছর পূর্তি
ফ্রান্সের প্যারিসে নিজেদের ২০ বছর পূর্তি উৎসব করেছে প্রবাসীদের সাংস্কৃতিক সংগঠন ‘নকশী বাংলা ফাউন্ডেশন’।এ উপলক্ষ্যে স্থানীয় সময় রোববার বিকেলে প্যারিসে সংগঠনটি একটি স্মারকগ্রন্থের মোড়ক উন্মোচন ও সম্মাননা অনুষ্ঠান করে বলে এক সংবাদ বিজ্ঞপ্তিতে জানানো হয়।তাইজুল ফয়েজের সঞ্চালনায় এতে সভাপতিত্ব করেন একুশে উদযাপন পরিষদ ফ্রান্সের আহ্বায়ক সুব্রত ভট্টাচার্য শুভ। প্রধান অতিথি ছিলেন মুক্তিযোদ্ধা এনামুল হক।
বিশেষ অতিথি ছিলেন মুক্তিযোদ্ধা নাসির চৌধুরী, আশরাফুল ইসলাম, অপু আলম, আলী আজম খান, একে আজাদ, জাকির হোসাইন, মাসুদ হায়দার, এলান খান চৌধুরী, রাহুল চৌধুরী, ইকবাল মোহাম্মদ জাফর, এম আলী চৌধুরী, রাসেল আহমদ, সাবুল আহমদ, বাদল পাল, তাজ উদ্দিন, অমিত চৌধুরী মারুফ ও বদরুল বিন আফরোজ।উৎসবে সালেহ আহমদ চৌধুরী, মির্জা মাজহারুল ইসলাম, এমদাদুল হক স্বপন, ফেরদৌস করিম আকঞ্জি, ফয়ছল উদ্দিন, সেলিম রেজা, লোকমান আহমদ আপন, আক্তার দেওয়ান শামীমা, সরকার মিজানুর রহমান, সাব্বির আহমদ ও সাদিকুর রহমানকে সম্মাননা দেওয়া হয়।

এ উপলক্ষ্যে একটি স্মারকগ্রন্থের মোড়ক উন্মোচন ও সম্মাননা অনুষ্ঠান করে তারা।